คุณค่ะ พอดีหมดประจำเดือนมาเกือบ 3อาทิตแล้ว ตอนนี้ มีเลือดออกเป็นลิ่มๆ ทุกวัน วันนึงออก 1 ครั้ง เลือดเป็นสีน้ำตาล หนูเป็นโรคอะไรรึป่าวค่ะ ไม่มีอาการปวดท้องน้อยเลยค่ะ
สวัสดีค่ะ การมีเลือดออกหลังจากประจำหมดไป 3 อาทิตย์ โดยที่ยังไม่ใช่รอบของประจำเดือนที่ควรมา อาจเกิดได้จาก1.มีการตั้งครรภ์ที่ผิดปกติ เช่นแท้งคุกคามแท้งไม่ครบเป็นต้น ซึ่งหากมีเพศสัมพันธ์ ก็มีโอกาสเป็นไปได้2. ความผิดปกติของมดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้น4. ผลข้างเคียงจากการใช้ยาฮอร์โมนต่างๆ เช่นยาฉีดคุมกำเนิดยาฝังคุมกำเนิดยาสตรี รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นหากยังคงมีเลือดออกมาทุกวัน หรือมีเลือดออกกะปริดกะปรอยคือมาบ้างไม่มาบ้าง หรือมีเลือดออกปริมาณเยอะ หรือมีปวดท้องน้อยมาก ควรไปพบสูติ-นรีแพทย์เพื่อหาสาเหตุค่ะ ในเบื้องต้น หากมีเพศสัมพันธ์ แนะนำให้ตรวจหาหารตั้งครรภ์ดูเป็นอันดับแรกค่ะ